钦定古今图书集成/明伦汇编/氏族典/第078卷 > 吴鼎臣
## 钦定古今图书集成/明伦汇编/氏族典/第078卷 > 吴鼎臣

按《宋史李京传》：京数上书论事，宰相贾昌朝不悦。京
尝属侍御史吴鼎臣荐推直官李寔，鼎臣希昌朝意，
以告中丞高若讷，若讷为鼎臣上京简，谪京监鄂州
税。鼎臣，棣州人，既逐京，会昌朝罢，夏竦自北京召为
相，鼎臣论竦，竦罢，遂以刑部员外郎知谏院。上言：“朝
廷方与契丹保誓约，而杨怀敏增广塘水，辄生事，遂”
为河北体量安抚令经度塘水利害，而鼎臣更顾望
依违不能决。昌朝与都转运使施昌言议河事不合，
鼎臣自度支副使拜天章阁待制，代昌言，数月卒。